Anexă la
Ordinul nr. 

Amendamentul nr. 02

Cerințele tehnice „Servicii de informare aeronautică” (CT-AIS), Ediția nr. 03, aprobate prin Ordinul AAC nr.14/GEN din 04.03.2024 (Monitorul Oficial al Republicii Moldova, 2024, nr.101-102, art.228), se modifică după cum urmează:

1. La pct. 1.1 Noțiuni, subpct. 19) noțiunea „navigație de suprafață (area navigation – RNAV)”, se modifică după cum urmează: 
„19) navigație de suprafață (area navigation) – conform Anexei nr. 1 la Regulamentul ATM/ANS;”.

2. La pct. 1.1 Noțiuni, subpct. 73) noțiunea „specificație de navigație (navigation specification)” va avea următorul cuprins:
„73) specificație (RNAV) - specificaţie de navigaţie bazată pe navigaţia de suprafață, care nu include cerinţa de monitorizare a performanţei şi alertare, desemnată de prefixul RNAV, de ex. RNAV 5, RNAV 1;”.

3. La pct. 1.1 Noțiuni, subpct. 82) noțiunea navigaţia bazată pe performanţă (performance-based navigation – PBN)” va avea următorul cuprins:
„82) navigaţia bazată pe performanţă (performance-based navigation – PBN) – navigație de suprafață bazată pe cerinţe faţă de performanţa aeronavei care operează pe o rută ATS, execută o procedură instrumentală de apropiere sau operează într-un spațiu aerian desemnat;
Notă: Cerinţele de performanţă sunt exprimate în specificaţii de navigaţie (specificaţie RNAV, specificaţie RNP) în termeni de precizie, integritate, continuitate şi funcţionalitate necesare pentru operaţiunea propusă în contextul conceptului unui spaţiului aerian particular. Disponibilitatea unui semnal global al unui sistem satelitar de navigație în spațiu și/sau a unei alte infrastructuri de sisteme de navigație este luată în considerare în cadrul conceptului de spațiu aerian pentru a permite aplicația de navigație.”.


 

